section_heading: Povijest
paragraph_text: Ovim područjem prolazio je i austrijski činovnik Franz Stefan Engel 1786. Godine, koji je zapisao: ''»Rajevo Selo je ravničarsko naselje na Savi. Ima 57 kuća koje su građene od pletera, od kojih je 14 pokriveno slamom i 43 šindrom. Tu je uobičajenim načinom građen časnički stan, te seoska stražarnica i filijalna crkva. Ulice nisu uređene pod konac. U selu postoji skela za prijevoz preko Save u Tursku.» (Franz Stefan Engel, Opis Kraljevine Slavonije i Vojvodstva Srijema'', priredio Krunoslav Tkalec, Županjski zbornik br. 5, Županja 1975.)